APSTIPRINĀTS

ar pašvaldību kopīgās iestādes

„Rēzeknes speciālās ekonomiskās zonas pārvalde”

Uzraudzības padomes 19.04.2021. sēdes lēmumu (prot. Nr. 1.4/7)

**Pašvaldību kopīgās iestādes „Rēzeknes speciālās ekonomiskās zonas pārvalde”**

**pārvaldnieka amata konkursa**

**NOLIKUMS**

**I. Vispārīgie jautājumi**

* 1. Nolikums nosaka kārtību, kādā tiek organizēts atklāts konkurss uz Pašvaldību kopīgās iestādes „Rēzeknes speciālās ekonomiskās zonas pārvalde” pārvaldnieka amatu (turpmāk - Konkurss), Konkursa izsludināšanas un norises kārtību.
	2. Konkursa mērķis ir izvēlēties atbilstošāko pretendentu Pašvaldību kopīgās iestādes „Rēzeknes speciālās ekonomiskās zonas pārvalde” pārvaldnieka amatam.
	3. Konkursa komisijas uzdevums ir izvērtēt konkursa dalībnieku (pretendentu) atbilstību Pašvaldību kopīgās iestādes „Rēzeknes speciālās ekonomiskās zonas pārvalde” pārvaldnieka amatam.
	4. Konkursu rīko Pašvaldību kopīgā iestāde „Rēzeknes speciālās ekonomiskās zonas pārvalde”, Atbrīvošanas alejā 93, Rēzeknē, LV-4601.

**II. Konkursa izsludināšana**

* 1. Informācija par Konkursa izsludināšanu, norādot prasības pretendentiem, galvenos pienākumus, dokumentu iesniegšanas vietu un termiņu, publicējama Pašvaldību kopīgās iestādes „Rēzeknes speciālās ekonomiskās zonas pārvalde” mājaslapā www.rsez.lv, Rēzeknes pilsētas pašvaldības mājaslapā www.rezekne.lv, Rēzeknes novada pašvaldības mājaslapā www.rezeknesnovads.lv un Rēzeknes pašvaldības informatīvajā izdevumā ,,Rēzeknes Vēstnesisˮ.

**III. Konkursa priekšmets**

* 1. Pašvaldību kopīgās iestādes „Rēzeknes speciālās ekonomiskās zonas pārvalde” pārvaldnieka pienākumus un atbildību nosaka Rēzeknes pilsētas domes un Rēzeknes novada domes kopīgās pašvaldību iestādes ,,Rēzeknes speciālās ekonomiskās zonas pārvalde” nolikums (1. pielikums) un Pašvaldību kopīgās iestādes „Rēzeknes speciālās ekonomiskās zonas pārvalde” pārvaldnieka amata apraksts (2. pielikums).
	2. Pašvaldību kopīgās iestādes „Rēzeknes speciālās ekonomiskās zonas pārvalde” pārvaldnieka galvenie pienākumi:
* piesaistīt investīcijas Rēzeknes pilsētas un Rēzeknes novada teritorijām ražošanas un infrastruktūras attīstībai un jaunu darba vietu radīšanai;
* veicināt nekustamā īpašuma apsaimniekošanu un iznomāšanu, rūpniecības attīstību, satiksmi, preču eksportu un importu caur Latviju Rēzeknes speciālās ekonomiskās zonas teritorijā;
* vadīt un organizēt iestādes darbu un nodrošināt tās darbības nepārtrauktību atbilstoši pašvaldību apstiprinātajam kārtējā gada iestādes darbības plānam;
* pārstāvēt iestādi valsts un pašvaldību institūcijās, uzņēmumos un uzņēmējsabiedrībās, attiecībās ar ārvalstu un starptautisko institūciju pārstāvjiem, fiziskām un juridiskām personām iestādes kompetencē esošajos jautājumos;
* nodrošināt sabiedrības informēšanu par jautājumiem, kas saistīti ar Rēzeknes speciālās ekonomiskās zonas teritorijas apsaimniekošanu, iestādes sniegtajiem publiskajiem pakalpojumiem, citiem jautājumiem, kas saistīti ar iestādes darbību.

**IV. Prasības pretendentiem**

* 1. Konkursā var piedalīties pretendenti, kuri atbilst šādām prasībām:
* maģistra grāds vadībzinātnē, ekonomikā vai tiesību zinātnē;
* stratēģiskās plānošanas prasme;
* izpratne par finanšu vadības jautājumiem;
* izpratne par komercdarbības tiesiskajiem jautājumiem;
* izpratne par pašvaldības darbības principiem;
* pieredze darba kolektīva vadīšanā ne mazāk kā 2 gadi;
* valsts valodas prasme augstākajā līmenī, vismaz divu svešvalodu, no kurām viena ir angļu valoda, zināšanas iestādes pārvaldnieka uzdevumu profesionālai izpildei nepieciešamajā apjomā;
* augsts sarunu organizēšanas kultūras un vadīšanas līmenis;
* labas analītiskās, komunikācijas un argumentācijas spējas;
* prasme strādāt ar datorprogrammām (MS Office, interneta pārlūkprogrammas, videokonferenču platformas).

**V. Dokumentu iesniegšana**

* 1. Pašvaldību kopīgās iestādes „Rēzeknes speciālās ekonomiskās zonas pārvalde” pārvaldnieka amata pretendentiem jāiesniedz šādi dokumenti:
* motivēta pieteikuma vēstule;
* dzīvesgājuma apraksts (CV);
* izglītību un kvalifikāciju apliecinošu dokumentu kopijas;
* valsts valodas prasmes apliecība (ja nepieciešams);
* Rēzeknes speciālās ekonomiskās zonas attīstības vīzija.
	1. Pieteikumu Konkursam pretendents var iesūtīt pa pastu (adrese: Pašvaldību kopīgā iestāde „Rēzeknes speciālās ekonomiskās zonas pārvalde”, Atbrīvošanas aleja 93, Rēzekne, LV-4601); iesniegt personīgi slēgtā aploksnē Pašvaldību kopīgās iestādes „Rēzeknes speciālās ekonomiskās zonas pārvalde” 222.kabinetā; elektroniski (parakstot ar drošu elektronisko parakstu) uz e-pasta adresi *office@rsez.lv*. Uz aploksnes vai e-vēstules sadaļā „Temats” jābūt norādei „Pieteikums konkursam uz Pašvaldību kopīgās iestādes „Rēzeknes speciālās ekonomiskās zonas pārvalde” pārvaldnieka amatu”.
	2. Pieteikums pretendentam jāiesniedz vai jānodrošina tā iesūtīšana līdz 2021.gada 7.maijam.

**VI. Konkursa komisija**

* 1. Konkursu organizē un pretendentu izvērtēšanu veic Konkursa komisija, kuras sastāvā ir:

Komisijas priekšsēdētājs:

A.Stecs - Pašvaldību kopīgās iestādes „Rēzeknes speciālās ekonomiskās zonas pārvalde” Uzraudzības padomes priekšsēdētājs.

Komisijas locekļi:

E.Pizāne - Pašvaldību kopīgās iestādes „Rēzeknes speciālās ekonomiskās zonas pārvalde” Uzraudzības padomes priekšsēdētāja vietniece;

I.Pastare - Pašvaldību kopīgās iestādes „Rēzeknes speciālās ekonomiskās zonas pārvalde” Uzraudzības padomes locekle;

S.Šķesters - Pašvaldību kopīgās iestādes „Rēzeknes speciālās ekonomiskās zonas pārvalde” Uzraudzības padomes loceklis.

* 1. Pretendentu atbilstības izvērtēšanai Konkursa komisijas sastāvā ir iekļautas arī pieaicinātās personas (bez balss tiesībām):

A.Bartaševičs - Rēzeknes pilsētas domes priekšsēdētājs;

M.Švarcs - Rēzeknes novada domes priekšsēdētājs.

* 1. Konkursa komisijas priekšsēdētājs sasauc un vada Konkursa komisijas sēdes, kas tiek protokolētas.
	2. Konkursa komisijas sēdes protokolē Pašvaldību kopīgās iestādes „Rēzeknes speciālās ekonomiskās zonas pārvalde” nodaļas vadītāja - biroja administratore S.Treikule.

**VII. Konkursa norise**

* 1. Konkurss norisinās divās kārtās (dokumentu izvērtēšana un pārrunas ar pretendentiem). Pretendentu atlase notiek Konkursa komisijas sēdēs.
	2. Konkursa komisija ne vēlāk kā 3 dienu laikā pēc pretendentu pieteikšanās termiņa beigām izskata pretendentu pieteikumus un iesniegtos dokumentus.
	3. Konkursa komisijas priekšsēdētājs sasauc Konkursa komisijas sēdi, nosakot to norises vietu un laiku. Konkursa komisija ir lemttiesīga, ja sēdē piedalās ne mazāk kā puse no kopējā komisijas locekļu skaita. Protokolu paraksta visi komisijas locekļi.
	4. Konkursa pirmajā kārtā Konkursa komisija izvērtē pretendentu iesniegtos pieteikumus atbilstoši Konkursā izvirzītajām prasībām, pieteikumu iesniegšanas secībā.
	5. Ja Konkursa komisija konstatē, ka pretendents nav iesniedzis nepieciešamos dokumentus vai pretendents neatbilst kādai nolikumā izvirzītajai prasībai, pretendents tiek izslēgts no tālākās dalības Konkursā.
	6. Konkursa otrajā kārtā tiek veiktas pārrunas ar pretendentiem.
	7. Pašvaldību kopīgās iestādes „Rēzeknes speciālās ekonomiskās zonas pārvalde” nodaļas vadītāja - biroja administratore S.Treikule pretendentiem ne vēlāk kā 1 dienu pirms Konkursa komisijas sēdes telefoniski vai elektroniski paziņo par pārrunām, paziņojot Konkursa komisijas sēdes laiku un vietu.
	8. Konkursa komisijas priekšsēdētājs iepazīstina pretendentu ar Konkursa komisijas sastāvu un uzaicina pretendentu motivēt savu izvēli kandidēšanai uz attiecīgo amata vietu. Konkursa komisijas locekļi uzdod jautājumus pretendentam par viņa izglītību, kvalifikāciju, tālākizglītību, darba pieredzi u.c., kas ļauj izvērtēt pretendenta atbilstību Pašvaldību kopīgās iestādes „Rēzeknes speciālās ekonomiskās zonas pārvalde” pārvaldnieka amatam.
	9. Konkursa komisijas locekļi pieņem lēmumu, atklāti balsojot, ar klātesošo balsu vairākumu. Ja balsu skaits sadalās, izšķirošā balss ir komisijas priekšsēdētājam.
	10. Konkursa komisijas locekļu lēmums par Pašvaldību kopīgās iestādes „Rēzeknes speciālās ekonomiskās zonas pārvalde” pārvaldnieka amatam atbilstošāko pretendentu tiek virzīts apstiprināšanai Pašvaldību kopīgās iestādes „Rēzeknes speciālās ekonomiskās zonas pārvalde” Uzraudzības padomes sēdē. Līdz ar Uzraudzības padomes lēmuma pieņemšanu Konkurss uzskatāms par pabeigtu.
	11. Par Uzraudzības padomes lēmumu visiem pretendentiem tiek paziņots 3 darba dienu laikā.

**VIII. Citi jautājumi**

* 1. Konkursa pretendentu pieteikuma dokumentos norādītos personas datus apstrādās atbilstoši Eiropas Parlamenta un Padomes regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK (Vispārīgā datu aizsardzības regula) noteiktajām prasībām, ar nolūku nodrošināt atlases konkursa norisi. Datu pārzinis ir Pašvaldību kopīgā iestāde „Rēzeknes speciālās ekonomiskās zonas pārvalde”, reģistrācijas Nr.90009259543, juridiskā adrese: Atbrīvošanas aleja 93, Rēzekne. Papildus informācija par personas datu apstrādi atrodama Pašvaldību kopīgās iestādes „Rēzeknes speciālās ekonomiskās zonas pārvalde” mājaslapā www.rsez.lv. sadaļā „Privātuma politika”.